section_heading: Osobni život
paragraph_text: Hoppus se oženio za svoju djevojku, Skye Everly, 2. prosinca 2000. Upoznali su se na probi snimanja videospota za pjesmu Blink-182 "All the Small Things". Prema intervjuu iz 2004., Everly, koja je tada radila za MTV, prvotno je odbila izaći s Markom: "Tom [DeLonge] me uvijek sramotio. Svaku djevojku kojoj bi prišao upitao bi, 'Hej, želiš li izaći na spoj s Markom?' To je upitao i Skye, moju ženu, koja me je pogledala i odbila. Tako je sve počelo." Dvije godine kasnije, 5. ožujka 2002., Skye je rodila njihova sina, Jacka Hoppusa. Mark sa svojom obitelji trenutačno živi u Londonu u Engleskoj. No, Hoppus je na svojem blogu otkrio kako u Ujedinjenom Kraljevstvu planiraju ostati samo godinu dana, nakon čega će se vratiti u Sjedinjene Američke Države.